Document ID: 32003R0335

Κανονισμός (ΕΚ) αριθ. 335/2003 της Επιτροπής
της 21ης Φεβρουαρίου 2003
για την τροποποίηση του κανονισμού (ΕΚ) αριθ. 2316/1999 σχετικά με τις λεπτομέρειες εφαρμογής του κανονισμού (ΕΚ) αριθ. 1251/1999 του Συμβουλίου για τη θέσπιση καθεστώτος στήριξης των παραγωγών ορισμένων αροτραίων καλλιεργειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1038/2001(2), και ιδίως το άρθρο 9,
Εκτιμώντας τα ακόλουθα:
(1) Ο κανονισμός (ΕΚ) αριθ. 2316/1999 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 327/2002(4), καθορίζει τις λεπτομέρειες εφαρμογής του κανονισμού (ΕΚ) αριθ. 1251/1999 όσον αφορά τις προϋποθέσεις χορήγησης ενισχύσεων βάσει της έκτασης για ορισμένες αροτραίες καλλιέργειες και ορίζει τις προϋποθέσεις για την παύση καλλιέργειας των γαιών.
(2) Στο πλαίσιο του κανονισμού (ΕΚ) αριθ. 1017/94 του Συμβουλίου, της 26ης Απριλίου 1994, περί αλλαγής χρήσης γαιών με αροτραίες καλλιέργειες και διάθεσης αυτών για εκτατική κτηνοτροφία στην Πορτογαλία(5), όπως τροποποιήθηκε τελευταία από τον κανονισμό (ΕΚ) αριθ. 2582/2001(6), υποβλήθηκαν αιτήσεις για αλλαγή χρήσης έκτασης που ισοδυναμεί με 29575 εκτάρια. Πρέπει, συνεπώς, να προσαρμοστεί η βασική έκταση.
(3) Μετά από τις αιτήσεις που υπέβαλε το Βέλγιο, οι βασικές εκτάσεις πρέπει να καθοριστούν σύμφωνα με το σχέδιο περιφερειοποίησης του συγκεκριμένου κράτους μέλους.
(4) Τα κράτη μέλη έχουν ανακοινώσει τα αποτελέσματα των αναλύσεων για τον προσδιορισμό της περιεκτικότητας σε τετραυδροκαναβινόλη των ποικιλιών κάνναβης που σπάρθηκαν το 2002. Πρέπει, συνεπώς, να ληφθούν υπόψη τα αποτελέσματα αυτά για τον καθορισμό του καταλόγου των ποικιλιών που μπορούν να επωφεληθούν κατά τις προσεχείς περιόδους εμπορίας ενισχύσεων στην έκταση και τον κατάλογο των ποικιλιών κάνναβης που γίνονται προσωρινά αποδεκτές για την περίοδο εμπορίας 2003/04 στις οποίες θα διεξαχθούν συμπληρωματικές αναλύσεις κατά τη διάρκεια της περιόδου αυτής.
(5) Πρέπει, συνεπώς, να τροποποιηθεί ο κανονισμός (ΕΚ) αριθ. 2316/1999.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2316/1999 τροποποιείται ως εξής:
1. Στο παράρτημα VI, οι πληροφορίες που εμφαίνονται στις στήλες "Bέλγιο" και "Πορτογαλία" αντικαθίστανται από τις πληροφορίες που εμφαίνονται στο παράρτημα I του παρόντος κανονισμού.
2. Το παράρτημα XII αντικαθίσταται από το παράρτημα II του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την περίοδο 2003/04.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Φεβρουαρίου 2003.

Labels: 18
17
6